paragraph_text: Sovjetska invazija Mandžurije ili na zapadu nekad nazivana Operacija kolovoška oluja je počela 9. kolovoza 1945. kada je Sovjetski Savez napao japansku marionetsku državu Mandžukuo i ovo je bila najveća kampanja sovjetsko-japanskog rata, kojim su obnovljena neprijateljstva između Sovjetskog Saveza i Japana nakon skoro 6 godina mira. Sovjeti su zauzeli Mandžuriju, Unutarnju Mongoliju i sjever Koreje. Za brzi poraz japanske armije se tvrdi da je značajan čimbenik u japanskoj odluci da se preda i okonča Drugi svjetski rat, s obzirom na to da su Japanci shvatili da su Sovjeti voljni i sposobni izvršiti invaziju na Japanski arhipelag, nakon brzog osvajanja Mandžurije i južnog Sahalina.